-Որովհետև ես եմ փոխվել, իմ հայացքներն են փոխվել: Եթե ժամանակին ավելի միամիտ, ավելի պարզ էի, պերսոնաժները ծնվում էին ավելի միամիտ, ավելի պարզ, հետո սկսեցի ավելի հեռուները գնալ՝ մտքով, նաև կոմերցիոն առումով: Սկսեցի խաբել ինքս ինձ: Շատ կարևոր է, որ նկարիչը բացի նկարելուց կարողանա վաճառել իր նկարը, որովհետև մարդը, կարևոր չէ՝ ստեղծագործող է, թե ոչ, ֆինանսի կարիք ունի, կենցաղի կարիք ունի, նաև փող պիտի լինի, որ ներկ առնես: Փառք Աստծո, այսօր իմ աշխատանքները վաճառվում են, չեմ դժգոհում դրանից: Բայց կարևոր է, որ քո աշխատանքը դուր գա ոչ միայն քեզ, այլև մեկ ուրիշին: Նկարներ ունեմ, մտածում եմ՝ տեսնես, բացի ինձնից, էլ ո՞վ կկախեր այդ նկարն իր տանը: